Anne Nyutstumo

Anne Nyutstumo (født 6. april 1958, død 21. mai 2017) var en norsk skuespiller og musiker. Hun spilte sine første forestillinger med Tramteatret, hvor hun var med helt til teatret ble oppløst i 1986 etter 10 år. Hun var best kjent som Ragna Rekkverk i Pelle Parafins Bøljeband.

Hun var søster av John Nyutstumo, som også var med i Tramteateret.

Kunstnerisk virke 
Anne Nyutstumo var skuespiller i frigruppen Tramteatret fra 1976 til 1986, det vil si så lenge gruppen bestod. Deretter arbeidet hun som sufflør ved Nationaltheatret fra 1987 til 1989.

I 1989 etablerte hun frigruppen A/S Dameteater & Søn sammen med Kine Hellebust og Liv Aakvik. De utviklet flere forestillinger som de turnerte med, og knyttet til seg ulike mannlige kolleger til å fylle plassen som «og Søn». A/S Dameteater og Søn var i virksomhet fra 1989 til 1994.

Nyutstumo spilte også i flere TV-serier, blant annet NRKs dramaserie Vestavind.

Etter årene i A/S Dameteater og Søn ble Anne Nyutstumo ansatt ved Hedmark Teater. Hun var skuespiller i oppsetningene Barn på boks, Trilogien i Domkirkeruinene, Himmelske lyster og Rovdyr.

I 2010 ble Teater Innlandet åpnet. En av det nye teaterets oppsetninger het To Kerrs Pink og en Mandel, og hadde Anne Nyutstumo på rollelisten. Etter noen års fravær vendte hun tilbake til Teater Innlandet i 2013. Pippi Langstrømpe var det første stykket hun spilte i etter at hun var tilbake på institusjonsteateret. I denne forestillingen var hun både tyv og fin frue. Deretter hadde hun en sentral rolle som den vakre og mystiske kvinnen i teaterinstallasjonen Drømmecontainer’n. Hun gjennomførte 189 forestillinger på turné i Hedmark og Oppland med Drømmecontainer'n. Etter denne maratoninnsatsen ble det oppdaget at hun var alvorlig syk. Drømmecontainer'n ble hennes siste oppsetning.

Diskografi

Tramteatret 
 Tramfart (1978)
 Back to the 80’s (1980)
 Pelle Parafins Bøljeband (1981)
 Tramteatret (1982)
 B-by-livet går sin gang (1982)
 Dagbladets Sommerkassett (1983)
 Det går alltid et korstog (1983)
 Beste sanger (1984)
 Drømmen om Elin (1985)
 Randi og Ronnis restaurant (1986)
 Tramteatrets krøniker (1995)
 25 beste (2001)
 40 beste (2003)
Singler
 Stem på meg!/Oj, vad det viftar (1979)
 (Her kommer) Pelle Parafins Bøljeband/Serum Serum (1980)
 Det er vår tur nå/Æ og du (1981)
 Tilbake til by'n/Til gleden (1981)
 Det enkleste er pistol/En mann (1981)
 Naken greve jager neger med øks/Sommervalsen (1982)
 B-by-livet går sin gang/Velkommen hjem min modige Kamelia (1982)
 Samba rundt gullkalven/Lyset skal komme (1983)
 Smakebiter fra Beste sanger (1984)
 Randi & Ronnys restaurant/Flom (1986)
 Tramteatrets krøniker – Serum serum (1995)
 Så lenge verden består (2011)

A/S Dameteater & Søn 
 Det er lett å si jeg elsker deg på engelsk/Åh Gunnar (1989, singel)
 Sanger vi tror vi husker (1995)

Deltar på 
 Octave: Kvinnekulturfestivalen '79. Kalvøyakonserten (1979)
 VG: På gang 1 (1981)
 Narvesen/Snowflake Records: Norges beste (1981)
 Home's Musikk: Gullkassetten 81 (1981)
 Kine Hellebust & Anders Rogg: Fra innsida (1984)
 NÅ: Nå Meloditoppen 11 (1986)
 Bokklubben Nye Bøker: Norske barnesanger (1987)
 Grappa: Barnas aller beste lakrislåter 2 (1988)
 Mariann Records: Norske blinkskudd (1988)
 NRK Barne-TV: Johnsen og Vennene hans (Australsk dukkefilmserie ) Dubbet den Norske stemmen til leke-trekkspillet Lydia (1990)
 Pickwick: Godt norsk – 21 radio spesial (1993)
 Egmont Music Club: Det beste av norsk musikk 1981–1983 (1998)
 Egmont Music Club: Det beste av norsk musikk 1983–1985 (1998)
 Tylden & co: 30 år med Norsktoppen (2003)
 Unidisc: Norsk musikk i 100 – Populærmusikk i Norge 1905–2005 (2005)
 Unidisc: Norsk musikk i 100 – Vol. 10: Hver sin smak (2005)
 EVA Records: Absolute VG-lista 1981 (2007)
 Teater Innlandet: To Kerrs Pink og en mandel (2010)
 Scandinavia Event: We Love the 80's (2014)
 MAI/Universal Music: MAI 1973–1983 (2016)

Referanser

Eksterne lenker 
 
 
  Minneord over Anne Nyutstumo , teatersjef Janne Langaas, Teater Innlandet

Norske skuespillere
Norske musikere
Tramteatret